Archidioecesis Olomucensis
Archidioecesis Olomucensis est archidioecesis Ecclesiae Catholicae Romanae in Moravia (Res publica Bohemica sive Cechia) sita. Suffraganeae sunt dioeceses Brunensis et Ostraviensis-Opaviensis. Sedes archidioecesis Olomucium est et ecclesia cathedralis Ecclesia sancti Venceslai Olomucensis. Praesens archiepiscopus Olomucensis Iosephus Nuzík est.